Digital signage

Digital signage tarkoittaa elektronisten näyttöjen käyttämistä mainosten ja informaation näyttämiseen sekä vuorovaikutukseen. Näytöissä käytetään teknologioita kuten LCD, LED, plasmapaneelit ja e-paperi, joiden avulla voidaan näyttää kuvia, videoita ja tekstiä. Järjestelmiä hallitaan etänä ja niiden sisältöjä voidaan muokata reaaliajassa, jonka vuoksi niitä nähdään esimerkiksi myymälöissä, kauppakeskuksissa, ravintoloissa, lentokentillä ja muissa julkisissa tiloissa. 
Kaupalliset sovellukset.
Mainonta
Digital Signage tekniikan käyttämistä mainosten ja uusien tuotteiden promoamiseen ja tarjousten näyttämiseen asiakkaiden houkuttelemiseksi ja myynnin lisäämiseksi. Mainoksissa hyödynnetään laajasti erilaisia sisällön muotoja kuten animaatiota, videota, tekstiä, sosiaalista mediaa, uutissyötteitä, livekuvaa tai näiden yhdistelmiä. Näiden avulla yrityksillä on mahdollisuus lisätä luovaa vapautta markkinoinnissa. 
Tuotetiedot
Tuotetietojen näyttäminen esimerkiksi elektronisten -hintalappujen (ESL) avulla, jotta tuotteen hinta, ominaisuudet ja saatavuus näkyvät asiakkaalle reaaliajassa. Muita tuotetietoja hyödyntäviä tapoja ovat näytöt, jotka kertovat asiakkaalle tuotteen kohdalla esimerkiksi muista värivaihtoehdoista. Digital Signagen hyödyntäminen on kasvavassa roolissa erityisesti ravintoloissa, joissa on viime vuosina otettu käyttöön yhä enemmän digitaalisia ruokalistoja. 
Interaktiivisuus
Interaktiivisia digital signage -sovelluksia käytetään asiakaskokemuksen parantamiseen ja niissä käytettyjä teknologioita ovat kosketusnäytöt, liikkeentunnistus, Augmented Reality (AR) sekä Virtual Reality (VR). Interaktiivisia kokemuksia hyödynnetään esimerkiksi tuotedemojen, Endless Aisle -tuotevalikoiman ja kosketusnäyttökioskien avulla. Kioskien avulla yritykset antavat asiakkaan tehdä itse erilaisia valintoja itsenäisesti, jolloin työntekijöiden työaikaa vapautuu muihin tehtäviin. 
Myymäläviestintä
Myymälöissä käytetään synkronisoituja näyttöjä luomaan yhdenmukaista kaupallista materiaalia maksimaalisen vaikutuksen aikaansaamiseksi. Näyttöjä voi olla esimerkiksi myymälän ikkunassa houkuttelemassa uusia asiakkaita sisään, jatkaen samaa johdonmukaista sisältöä myymälän sisällä jokaisessa asiakaspolun vaiheessa.
Kaupallisen datan kerääminen
Analytiikan hyödyntäminen asiakkaiden demografisten ominaisuuksien ja tunnetilojen tunnistamisessa ja kampanjoiden kohdennuksessa. Interaktiivinen digital signage -teknologia mahdollistaa myös tarkemman asiakasdatan keräämisen kuin aikaisemmin, esimerkiksi hotellien asiakaspalautteiden avulla. 
Informatiiviset sovellukset.
Digital Signage -ratkaisuiden ei-kaupallinen käyttö kertoo teknologian monikäyttöisyydestä ja soveltuvuudesta erilaisiin ympäristöihin.
Liikkumisopasteet
Digital Signage -tekniikkaa hyödyntävät infonäytöt ja interaktiiviset kartat esim. ostoskeskuksissa ja julkisissa tiloissa. Nämä ratkaisut antavat käyttäjille keinoja navigoida helposti eri tiloissa, parantaen asiakaskokemusta, liikkumisen sujuvuutta sekä tilankäyttöä. Lisäksi interaktiiviset kartat voivat tarjota tietoa liikkeiden ja palveluiden aukioloajoista ja tarjouksista. 
Sisäinen viestintä
Yrityksen sisäisten uutisten ja tiedotteiden jakaminen työpaikalla Digital Signage -näyttöjen avulla pitää työntekijät ajan tasalla yrityksen asioista. Digital signage -näyttöjä käytetään sisäisessä viestinnässä vaihtoehtona perinteisille menetelmille, kuten sähköposteille ja ilmoitustauluille. Näytöillä voidaan esittää tärkeitä tietoja kuten mittareita, projektien edistymisiä sekä saavutuksia. 
Ulkoinen viestintä
Tiedotteiden ja informaation näyttäminen julkisissa tiloissa. Esimerkiksi sään ja liikenteen tiedotukset. Liikenteen tiedotuksia hyödynnetään esimerkiksi stadioneilla ja lentokentillä. Pyrkimys on informoida asiakkaita mahdollisista liikenteen ruuhkista ja solmukohdista, joita usein ilmenee tapahtumien yhteydessä. 
Julkisen datan kerääminen
Dataa voidaan kerätä esimerkiksi opasteiden ja interaktiivisten karttojen yhteydessä erilaisten sensorien avulla, jotta nähdään miten ihmiset navigoivat tilassa. Tämän datan myötä voidaan paremmin optimoida tilojen ympäristöä ja palveluita. 
Hyödyt.
Kaupallisessa käytössä Digital Signage mahdollistaa kustannustehokkaan, dynaamisen ja mitattavan viestinnän, joka parantaa asiakaskokemusta ja tehostaa markkinointia. 
Tehokas viestintä
Digital signage mahdollistaa nopean ja dynaamisen viestinnän asiakkaille ja henkilökunnalle, koska sisältöä voidaan päivittää reaaliaikaisesti ja kohdentaa tietyille kohderyhmille. Tämän myötä nopea reagointi asiakkaiden ostokäyttäytymisen muutoksiin mahdollistuu. Lisäksi digital signage -näyttöjen integrointi viestintään parantaa tuottoa, nostaa brändien näkyvyyttä ja laskee kustannuksia. 
Myynnin tehokkuus
Tutkimusten mukaan myynti voi nousta 5-25 prosenttia tuotteesta ja viestin tyypistä riippuen. Digital Signage -ratkaisuiden tehokkuus korostuu erityisesti silloin, kun sisältö on asiakkaalle kiinnostavaa, relevanttia ja ajankohtaista. Esimerkiksi viestit, joissa esitetään uusia tuotteita, kausitarjouksia ja kampanjoita, kasvattavat myyntiä. Kategorioista erityisesti hedoniset tuotteet, kuten ruoka ja viihdetuotteet, nostavat myyntiä huomattavasti. 
Kustannussäästöt
Digitaaliset näytöt ovat usein pienempiä hinnaltaan kuin perinteiset painetut mainokset. Sisällön päivittäminen on myös nopeaa ja helppoa. Digitaaliset näytöt myös poistavat perinteisten paperisten mainosmateriaalien, kuten julisteiden, esitteiden ja banderollien tulostamisen ja jakelun tarpeen. Tulostuskustannusten vähenemisellä voi olla suuri vaikutus erityisesti kauppaketjuille, jotka päivittävät mainosmateriaalejaan usein. 
Parempi asiakaskokemus
Interaktiiviset digital signage -ratkaisut parantavat asiakaskokemusta tarjoamalla personoitua tietoa ja palveluita. Ne mahdollistavat reaaliaikaisia, henkilökohtaisia viestejä ja tarjouksia, jotka käyttävät hyväkseen asiakkaan aiempia toimia ja lisäävät näin asiakastyytyväisyyttä sekä heräteostoksia. Lisäksi ne näyttävät reaaliaikaista tietoa, kuten odotusaikoja ja tuotteiden saatavuutta, mikä kasvattaa luottamusta ja säästää aikaa. Tämä tekee ostokokemuksesta tehokkaamman ja miellyttävämmän. Mahdollinen odotus- tai jonottamisaika koetaan myös lyhyemmäksi. 
Tehokkaampi markkinointi
Digital signage mahdollistaa visuaalisesti näyttävän ja huomiota herättävän markkinoinnin. Liikkuva kuva ja ääni lisäävät viestin vaikuttavuutta. Mahdollisuus näyttää kohdennettua, dynaamista sisältöä oikeaan aikaan ja oikeassa paikassa auttaa yrityksiä mainostamaan tuotteitaan ja palveluitaan erityisen tehokkaasti, mikä johtaa korkeampiin asiakaslukuihin. Lisäksi aloilla, joilla on kova kilpailu, on erottuminen ja muistijäljen jättäminen ratkaisevan tärkeää. Digital Signage -näytöt ovat osoittautuneet tehokkaammiksi keinoiksi parantaa brändin luomaa vaikutusta ja muistiin jäämistä kuin perinteiset mainonnan menetelmät. 
Datan kerääminen
Digital signage -järjestelmät voivat kerätä tietoa kävijöistä ja heidän käyttäytymisestään, mikä auttaa optimoimaan sisältöä ja mainontaa. Kyky saada reaaliaikaista palautetta ja optimoida sisältöä datan perusteella antaa yrityksille kilpailuedun nykypäivän liiketoimintaympäristössä, jossa datalla on yhä suurempi rooli.